诗辞查询
浅染霓裳, 轻匀汉额, 巫山行雨方还。 最好是、肌香蜡莹, 萼嫩红干。 曾见金钟在列, 钧天罢、筍虡都闲。 妖饶似, 晓镜乍开, 绿沁眉山。 休夸瘦枝疏影, 湘裙窄、一钩龙麝随鞍。 便更做、山人倦赏, 畏冷无欢。 争奈冰瓯彩笔, 题诗处、珠琲斓斑。 清宵永, 相对莫放杯寒。
雪月照梅溪畔路。 幽姿背立无言语。 冷浸瘦枝清浅处。 香暗度。 妆成处士横斜句。 浑似玉人常淡伫。 菱花相对成清楚。 谁解小图先画取。 天欲曙。 恐随月色云间去。
浅染霓裳, 轻匀汉额, 巫山行雨方还。 最好是、肌香蜡莹, 萼嫩红干。 曾见金钟在列, 钧天罢、笋_都闲。 妖饶似, 晓镜乍开, 绿沁眉山。 休夸瘦枝疏影, 湘裙窄、一钩龙麝随鞍。 便更做、山人倦赏, 畏冷无欢。 争奈冰瓯彩笔, 题诗处、珠琲斓斑。 清宵永, 相对莫放杯寒。
遥山雪气入疏帘。 罗幕晓寒添。 爱日腾波, 朝霞入户, 一线过冰檐。 绿尊香嫩蒲萄暖, 满酌破冬严。 庭下早梅, 已含芳意, 春近瘦枝南。
兰畹霜浓, 柳溪冰咽, 春光先到江梅。 瘦枝疏萼, 特地破寒开。 钩引天涯旧恨, 双眉锁、九曲肠回。 空销黯, 故园何在, 风月浸长淮。 当年, 吟赏处, 醉山颓倒, 飞屑成堆。 怎奈向而今, 雨误云乖。 万里难凭驿使, 那堪对、别馆离杯。 谁知道, 洛阳诗老, 还有梦魂来。